**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVII****Број 18** | **Прокупље****13. Мај****2025.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 77. став 3. Закона о основама система образовања и васпитања („Службени гласник РС“, бр. 88/2017, 27/2018-други закон, 10/2019, 27/2018-други закон, 6/2020, 129/2021 и 92/2023), члана 5. став 7.тачка 4. Правилника о додатној образовној, здравственој и социјалној подршци детету, ученику и одраслом („Службени гласник РС“ број 80/2018), члана 27. и члана 45. Одлуке о организацији Градске управе града Прокупља (,,Службени лист града Прокупља“ број 57/2022), а у вези Споразума о образовању заједничке интерресорне комисије за процену потреба детета, ученика и одраслог за додатном образовном, здравственом и социјалном подршком за територију града Прокупља, територију општине Блаце и територију општине Житорађа, од 29.03.2023.године, а на основу Одлуке ОШ „Свети Сава“-Прокупље број:114 од 28.04.2025.године, за именовање сталног члана интерресорне комисије, из реда дефектолога и заменика сталног члана интерресорне комисије из реда дефектолога, начелник Градске управе, доноси

 **РЕШЕЊЕ О ИЗМЕНИ РЕШЕЊА**

 **О ОБРАЗОВАЊУ ЗАЈЕДНИЧКЕ ИНТЕРРЕСОРНЕ КОМИСИЈЕ ЗА ПРОЦЕНУ ПОТРЕБА ДЕТЕТА, УЧЕНИКА И ОДРАСЛОГ ЗА ДОДАТНОМ ОБРАЗОВНОМ, ЗДРАВСТВЕНОМ И СОЦИЈАЛНОМ ПОДРШКОМ ЗА ТЕРИТОРИЈУ ГРАДА ПРОКУПЉА, ТЕРИТОРИЈУ ОПШТИНЕ БЛАЦЕ И ТЕРИТОРИЈУ ОПШТИНЕ ЖИТОРАЂА**

1.У Решењу о образовању заједничке Интерресорне комисије за процену потреба детета, ученика и одраслог за додатном обарзовном, здравственом и социјалном подршком за територију града Прокупља, територију општине Блаце и територију општине Житорађа ( ,,Службени лист града Прокупља“ бр.19/2023, 6/2025), тачка 5. подтачка 4) мења се и гласи:

5. За сталне чланове Комисије именују се:

 „ 1) Биљана Куштримовић, члан, дипломирани дефектолог-олигофренолог,

 Ивана Шиканић, заменик члана

2. У осталом делу Решење о образовању заједничке Интерресорне комисије за процену потерба детета, ученика и одраслог за додатном обарзовном, здравственом и социјалном подршком за територију града Прокупља, територију општине Блаце и територију општине Житорађа (,,Службени лист града Прокупља бр.19/2023, 6/2025) остаје непромењено.

3.Ово решење ступа на снагу наредног дана од дана објављивања у Службеном листу града Прокупља.

 О Б Р А З Л О Ж Е Њ Е:

Разлог за измену Решења о образовању заједничке интерресорне комисије за процену потреба детета, ученика и одраслог за додатном образовном, здравственом и социјалном подршком за територију града Прокупља, територију општине Блаце и територију општине Житорађа (,,Службени лист града Прокупља“ бр.19/2023, 6/2025), садржан је у члану 5.став.7.тачка 4. Правилника о додатној образовној, здравственој и социјалној подршци, детету, ученику и одраслом („Службени гласник РС“ бр.80/18), којим је прописано да се Стални члан Комисије разрешава дужности пре истека рока на који је именован у случају ако му престане радни однос у установи у којој ради.

Како је Марини Лукић, досадашњем члану, дипломираном дефектологу-олигофренологу, престао радни однос у ОШ „Свети Сава“ у Прокупљу, дана 13.05.2025.године, због одласка у пензију, сходно члану 5.став. 7.тачка 4. Правилника, разрешава се дужности пре истека рока на који је именован.

Градска управа града Прокупља се дописом бр.560-сл/2025-01 од 15.04.2025.године, обратила ОШ „Свети Сава“ у Прокупљу, захтевом за доставу предлога за именовање сталног члана Заједничке интерресорне комисије за процену потреба детета, ученика и одраслог за додатном образовном, здравственом и социјалном подршком за територију града Прокупља, територију општине Блаце и територију општине Житорађа.

ОШ „Свети Сава“ Прокупље је дана 28.04.2025.године под бр.114 доставила Градској управи града Прокупља Одлуку Наставничког већа, којом је за сталног члана Интерресорне комисије из реда дефектолога одговарајућег профила, предложена Биљана Куштримовић, дипл.дефектолог-олигофренолог, запослена на радном месту дефектолог наставник у школи, а за заменика сталног члана Интерресорне комисије предложена је Ивана Шиканић, дипл.дефектолог-олигофренолог, запослена на радном месту дефектолог наставник у школи.

Сходно наведеном, одлучено је као у диспозитиву овог решења.

Број:560-44/2025-01

У Прокупљу, дана 13.05.2025.године

 ГРАДСКА УПРАВА ГРАДА ПРОКУПЉА

 Начелник Градске управе

 Милана Павловски с.р.

***С а д р ж а ј***

***1.Решење о измени Решења о образовању заједничке итерресорне комисије за процену потребе детета, ученика и одраслог за додатном образовном, здравственом и социјалном подршком за територију града Прокупља, територију општине Блаце и територију општине Житорађа.................................................................................................................................................1-2***



 Издавач**:** *Скупштина града Прокупља*

 **Лист уредио** *Ивана Обрадовић*

**Главни и одговорни уредник:** *Секретар Скупштине града Прокупља Тања Ђорђевић*